ПРОТОКОЛ № 36
от заседанието на Комисия по правни и институционални въпроси към Пленума на Висшия съдебен съвет, 
проведено на 6 ноември 2017 г.

Днес, 6 ноември 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		 ЦВЕТИНКА ПАШКУНОВА
ЗАМ. ПРЕДСЕДАТЕЛ:	 ГЕОРГИ КУЗМАНОВ 

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА
					ПЛАМЕН НАЙДЕНОВ
					АТАНАСКА ДИШЕВА
					ДАНИЕЛА МАШЕВА
					ЕВГЕНИ ДИКОВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и Зорница Златева - гл. експерт - връзки с обществеността в отдел „Публична комуникация и протокол“.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Възстановени разходи от участие на членове на ВСС и представители на съдебната власт в дейностите на Европейската мрежа на съдебните съвети за периода януари – юли 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРИЕМА ЗА СВЕДЕНИЕ подписаните Формуляри за възстановяване на разходи на Висшия съдебен съвет за участие в дейностите на Европейската мрежа на съдебните съвети за периода януари – юли 2017 г.
1.2.  ИЗПРАЩА преписката на комисия „Бюджет и финанси“ за сведение и по компетентност. 

2. ОТНОСНО: Доклад от Христина Тодорова - директор на дирекция „Международна дейност“ в АВСС за участие в среща на лицата за контакт на националните съдебни системи, проведена на 9 октомври 2017 г., в гр. Брюксел, Белгия, писмо от г-жа Цецка Цачева - министър на правосъдието, с информация за проведената среща на лицата за контакт от правосъдните системи на държавите членки на ЕС за изработването на ежегодното Информационно табло на ЕС в областта на правосъдието и Въпросник за Информационното табло на Европейския съюз в областта на правосъдието за 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1.	ПРЕДЛАГА на Пленума на ВСС да приеме за сведение доклада от  Христина Тодорова – директор на дирекция „Международна дейност“ в АВСС, за участие в срещата на лицата за контакт на националните съдебни системи, проведена на 9 октомври 2017 г., в гр.Брюксел, Белгия. 
2.2.	ПРЕДЛАГА на Пленума на ВСС да възложи на дирекция „Информационни технологии и съдебна статистика“ в АВСС да публикува доклада по т.1. на Интернет страницата на ВСС в раздел „Международна дейност / Доклади, анализи и решения / Доклади от международни срещи“.
2.3.	ИЗПРАЩА Въпросника за Информационното табло на Европейския съюз в областта на правосъдието за 2018 г. за изготвяне на отговори по компетентност в срок до 20 ноември 2017 г., както следва:

- на Комисия „Съдебна карта, определяне на натовареността и съдебна статистика“ към Съдийската колегия на ВСС - раздел „Стандарти за продължителността на съдебните производства“.
- на експертите от отдел „Публична комуникация и протокол“ в АВСС - раздел „Комуникационни практики в съдебните системи“ и раздел „Използване на проучвания и показатели за качество“.

2.4.	 ИЗПРАЩА Въпросника за Информационното табло на Европейския съюз в областта на правосъдието за 2018 г. до Националния институт на правосъдието, с молба за изготвяне на отговори на  въпросите от раздел „Обучение на съдии“  в срок до 20 ноември 2017 г.
2.5.	ВНАСЯ материалите по т. 1 за разглеждане в следващо заседание на Пленума на Висшия съдебен съвет.

3. ОТНОСНО: Въпросник за независимост на съдебната власт за 2017 г. разработен от Европейската мрежа на съдебните съвети (ЕМСС) съвместно с Генерална дирекция „Правосъдие и потребители“ на Европейската комисия (ЕК) за събиране на фактическа информация относно структурните гаранции за независимостта на съдиите и за независимостта на съдебната система

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

          3.1. ПРИЕМА ЗА ЗАПОЗНАВАНЕ писмото от Нуриа Диаз Абад – президент на ЕМСС, с приложения актуализиран Въпросник за независимост на съдебната власт за 2017 г., разработен съвместно с Генерална дирекция „Правосъдие и потребители“ на Европейската комисия (ЕК) за събиране на фактическа информация относно структурните гаранции за независимостта на съдиите и за независимостта на съдебната система.
3.2.	ВЪЗЛАГА на експертите от дирекция „Международна дейност“ да актуализират отговорите на въпросника от 2016 г. и да попълнят отговорите на новите въпроси, като при необходимост да съберат информация от експертните сътрудници към постоянните  комисии към Колегиите и Пленума на ВСС.

        Забележка: Въпросникът за независимост на съдебната власт за 2017 г. се намира във Вътрешната поща/ папка „Въпросник за независимост на съдебната власт за 2017 г.“ за преглед от експертните сътрудници към постоянните  комисии към Колегиите и Пленума на ВСС на отговорите на въпросите от тяхна компетентност. Крайният срок за изпращане на въпросника на английски език до ГД „Правосъдие и потребители“ на ЕК е 24 ноември 2017 г.

4. ОТНОСНО: Информация от Националния институт на правосъдието за командировани от НИП лица.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА СВЕДЕНИЕ докладите на командировани от Националния институт на правосъдието лица във връзка с техни международни участия.
4.2.	ВЪЗЛАГА на дирекция „Международна дейност“ да актуализира информацията за командированите от НИП лица.

директор на д-я „Международна дейност“:
							Хр. Тодорова

II. ПУБЛИЧНА КОМУНИКАЦИЯ:

5. ОТНОСНО: Допълване на решение на Пленума на ВСС по протокол № 29/28.09.2017 г. относно Годишен мониторингов доклад и оценка за изпълнението на Комуникационната стратегия на съдебната власт за 2016 г. и Годишен медиен анализ за 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРЕДЛАГА на представляващия да подпише констативен протокол с изпълнителя „ А ДЕЙТА ПРО“ ООД, на основание чл. 9 от Договор № 45-06-012/05.07.2016 г. 
5.2. Да се внесе на заседание на Пленума за одобрение на Годишния мониторингов доклад и оценка за изпълнението на Комуникационната стратегия на съдебната власт за 2016 г. и Годишен медиен анализ за 2016г.

6. ОТНОСНО: Медиен анализ на публикациите, свързани със съдебната власт в периода юли – септември 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ОДОБРЯВА медиен анализ за периода месец юли – месец септември 2017 г., изготвен от  „А ДЕЙТА ПРО“ ООД.

гл. експерт - връзки с обществеността в отдел  „Публична комуникация и протокол“.
                                                                Зорница Златева 

III. ПРАВНИ ВЪПРОСИ:

	7. ОТНОСНО: Обсъждане на промени в Закона за съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. След обсъждане на направените, от Комисията по атестирането и конкурсите при Съдийската колегия, предложения за изменение на Закона за съдебната власт, отлага за следващото заседание на Комисията, с оглед внасяне на предложения от членовете й.
7.2. Предложенията да се изпратят на новия състав на Комисията по атестирането и конкурсите при Съдийската колегия за запознаване и обсъждане, включително и противоречието в сроковете по чл. 81 и чл. 240, ал. 3 от ЗСВ.

	8. ОТНОСНО: Предложение от Съдийската колегия на ВСС по т. 2 от протокол № 44 от заседание проведено на 31 октомври 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 8.1. ОТЛАГА за следващото заседание на Комисията, на което да се внесат и обсъдят предложения за допълване на критериите за поощряване на съдии, прокурори и следователи. 

	9. ОТНОСНО: Упълномощаване на процесуални представители

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. ПРЕДЛАГА на пленума да упълномощи процесуалните представители на ВСС, с право да го представляват пред органите на съдебната власт и органите на изпълнителната власт.

10. ОТНОСНО: Запитване от Председателя на Апелативен съд – гр. Варна /вх. № ВСС – 14446/30-10-2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 10.1. ОТЛАГА разглеждането на точката за проучване и произнасяне на Комисията по професионална квалификация и информационни технологии, по компетентност и съгласно установената практика. 

	11. ОТНОСНО: Запитване от Председателя на Окръжен съд – гр. Търговище / вх. № ВСС – 14558/01-11-2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. Разпоредбата на чл. 240, ал. 3 от Закона за съдебната власт е приложима при наличие на свободно място в Районния съд в същия съдебен район. 

	12. ОТНОСНО: Молба от Руари Мур

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 12.1. Комисията по правни и институционални въпроси не разполага с правомощието да се произнася по въпроси, свързани с правораздавателната дейност, осъществявана от органите на съдебната власт. 

	13. ОТНОСНО: Сигнал от Любомир Василев – съдия в Софийски градски съд /вх. № ВСС – 13766/02-11-2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 13.1. Сигналът ще бъде взет предвид при последващо изменение на Гражданския процесуален кодекс.
	13.2. Копие от решението да се изпрати на Любомир Василев – съдия в Софийски градски съд

    ПРЕДСЕДАТЕЛ
                                                                    НА КОМИСИЯТА:	/п/	 
ЦВЕТИНКА ПАШКУНОВА